I flere af disse taler optrådte argumenter for, hvorfor de nye studerende skulle tugtes.

- Historisk set har der været flere forskellige tolkninger af dette fænomen. En klassisk forklaring stammer faktisk fra Martin Luther, der selv forestod ritualet i Wittenberg. Hans forklaring var, at de studerende skulle gennemgå disse ydmygelser for at lære ydmyghed samt at udstå de plagelser, som de ville blive udsat for resten af deres liv, forklarer Kasper Risbjerg Eskildsen.

Ifølge Kasper Risbjerg Eskildsen var den mest almindelige forklaring fra 1500-tallet og frem dog, at ritualet skulle løfte de studerende fra deres dyriske tilstand og fjerne deres laster, for at de i stedet kunne opnå en mere oplyst tilværelse.

Ulykker, forbud og nye ritualer

Ifølge Københavns Universitets eget leksikon over universitetets historie udspringer det voldsomme ritual af middelalderens håndværkertraditioner. Derfor var det ofte værktøj som knibtang og høvl, der blev taget i brug, når de nye studerende skulle slibes til dydige akademikere.

Man var fra universitetets side bevidst om, at disse ritualer hurtigt kunne kamme over, og derfor blev derfor af flere omgang forsøgt at skrue ned for voldsomheden af løjerne Middelalderforske Mia Münster-Swendsen

At ritualet ofte kammede over, og førte til direkte mishandling, findes der flere eksempler på.

En ældre studerende ved navn Hans Jensen Assens måtte i 1656 således betale en klækkelig bøde samt en tur i carceret – universitetets eget studenterfængsel. Hr. Assens havde tævet en rusling så voldsomt, at hans pryglestok var knækket i to dele.

- Man var fra universitetets side bevidst om, at disse ritualer hurtigt kunne kamme over, og derfor blev derfor af flere omgang forsøgt at skrue ned for voldsomheden af løjerne, fortæller Mia Münster-Swendsen.

Allerede ved Københavns Universitets første officielle statut fra 1479 blev det påpeget i §39, at nyindskrevne studerende ikke måtte lægges unødigt til last med upassende opgaver eller ved krænkende handlinger.

Ritualerne forsvinder ud af historiebøgerne